Shiba

Shiba () on pienin kuudesta alkuperäisestä japanilaisesta koirarodusta. Se kuuluu pystykorvaisten ja alkukantaisten koirien FCI-roturyhmään 5.

Suomessa shiba on japanilaisista pystykorvaroduista kaikkein suosituin.Suomen suosituimmat koirarodut vuonna 2020. Suomen Kennelliitto. Haettu 13.6.2021. Rotu oli vuonna 2025 Suomen 38. eniten rekisteröity koirarotu. Vuosina 2020–2025 Suomessa syntyi joka vuosi noin 200 shibaa.

Shiba on pieni ja ketterä koira, joka selviytyy hyvin vuoristoisilla seuduilla. Se jalostettiin alun perin metsästyskäyttöön. Sana shiba tarkoittaa ruohoa, ja sen katsotaan yleensä viittaavan rodun pieneen kokoon ja punaiseen väriin. Inu puolestaan merkitsee yksinkertaisesti koiraa.

 Ulkonäkö 
Shiba on pienikokoinen, voimakasrakenteinen ja tasapainoinen pystykorva. Koiran rotumääritelmän mukaan sallittu säkäkorkeus on uroksilla 40 cm ja nartuilla 37 cm; sallittu poikkeama on 1,5 senttimetriä. Häntä on korkealle kiinnittynyt, paksu ja asennoltaan sirpinmuotoisesti kaartuva tai terhakasti rullalle kiertyvä, silmät suhteellisen pienet ja ulkokulmistaan yläviistoon kääntyvät.

Shiballa on kaksinkertainen turkki, jonka alusvilla on pehmeää ja tiheää, peitinkarva karkeampaa ja suorempaa. Hännässä karvapeite on pystyä ja pitkähköä. Karvanlähtöaika on yleensä pari kertaa vuodessa, jolloin koiraa kannattaa harjata usein. Muuten turkki on helppohoitoinen.

Rotumääritelmässä sallitut värit ovat punainen, seesami, musta seesami, punainen seesami ja musta ruskein merkein. Kaikissa väreissä tulee lisäksi olla urajiro, joka tarkoittaa vaaleahkoa karvoitusta kuonon sivuilla, poskissa, raajoissa ja hännän alapuolella, leuan ja kaulan alapuolella sekä rinnassa ja vatsassa.

 Luonne ja käyttäytyminen 
pienoiskuva|Shiban erikoisuuksia ovat sen kissamainen siisteys ja omalaatuinen ääntely.
Shiba on omanarvontuntoinen koirarotu, joka kiintyy vahvasti omistajaansa, mutta suhtautuu vieraisiin yleensä välinpitämättömästi. Rotu tunnetaan voimakkaasta tahtotilastaan, jopa itsepäisyydestään, mikä edellyttää omistajalta johdonmukaista kasvatusta. Shiba on älykäs koira, joka oppii nopeasti, jos se niin haluaa. Haasteena on saada koira motivoitua tehtävään.

Shiba sopeutuu usein hyvin toisen koiran seuraan, erityisesti jos yhteiselo aloitetaan varhain, mutta samaa sukupuolta olevien koirien välillä voi esiintyä ongelmia. Sosiaalistaminen monipuolisesti erilaisiin koiriin, ihmisiin ja tilanteisiin on tärkeää pennusta lähtien.

Shibat ovat yleensä hiljaisia eivätkä hauku herkästi, mutta osa yksilöistä kommunikoi runsaasti erilaisin äänin. Rotu tunnetaan myös erityisestä, voimakkaasta "shibakiljunnasta", joka ilmaisee vastustusta. Shiballa sanotaan olevan useita kissamaisia piirteitä, kuten korostunut siisteys, sulavaliikkeisyys, ja itsenäisyys.

 Alkuperä 
pienoiskuva|Shiba vuonna 1936 Japanissa.
Shiba jalostettiin lintujen ja muun pienriistan metsästykseen. Se on muista nykykoirista erittäin kauan sitten erkaantunut koirarotu, jonka esi-isät saapuivat Japaniin todennäköisesti jo ensimmäisten Japaniin tulleiden ihmisten mukana. Desmond Morriksen mukaan sen juuret olivat muinaisessa jomonkoirassa, joka risteytyi 200-luvulla uusien maahantuotujen koirien kanssa. Japanin pysyessä ulkomaalaisille suljettuna sen koirarodut säilyivät hyvin muuttumattomina erityisesti maaseudulla. Kun rajat avautuivat, Japaniin saapui paljon koiria ulkomailta ja niitä risteytettiin kotimaisten rotujen kanssa. Tämä johti aitojapanilaisten koirien vähenemiseen. Kiinnostus niihin heräsi kuitenkin uudelleen 1900-luvun alussa, jolloin alettiin määrätietoisesti ponnistella japanilaisten koirarotujen säilyttämiseksi. Toinen maailmansota sai shiban melkein sukupuuton partaalle, mutta se elvytettiin. Nykyään rotua pidetään lähinnä seura- ja harrastekoirana, ja se on Japanin kansallisrotu. Suomeen ensimmäiset shibat tuotiin vuonna 1987.

 Muunnokset 
Vuoristoisessa Naganon prefektuurissa kehittyi shinshu shiba (Nagano tunnettiin aiemmin Shinshun maakuntana), Gifun prefektuurissa mino shiba ja Koillis-Japanissa sanin shiba.Rodun historia. Suomen Shiba ry. Haettu 11.9.2021. Mino shiba oli risteytynyt mikawa-rodun kanssa.
pienoiskuva|Shiba japanilaisessa kirsikkapuistossa

 Terveystilanne 
pienoiskuva|Shiba on yksi maailman vanhimmista koiraroduista.

Shiba elää usein sangen pitkäikäiseksi. Rodun keskimääräinen elinikä on noin 11 vuotta, kun tarkastellaan vuosina 2011–2025 kuolleita rodun edustajia. Tyypillisimmät kuolinsyyt ovat vanhuus, syöpäsairaudet, tapaturmat sekä luuston ja nivelten sairaudet. Shiban  merkittävimmät terveysongelmat ovat parodontiitti, patellaluksaatio, kyynärniveldysplasia, atopia ja allergiat.

Johtuen shiban pienestä koosta on rodulla alttius parodontiittiin eli hampaiden kiinnityskudoksen tulehdukselliseen sairauteen. Sairautta voi ennaltaehkäistä hampaiden harjaamisella. 

Eriasteista patellaluksaatiota esiintyy noin 14 %:lla rodun edustajista, kun tarkastellaan vuosina 2015–2025 tutkittuja shiboja. Patellaluksaatio saattaa vaatia leikkaushoitoa. Eriasteista kyynärniveldysplasiaa esiintyy 14 %:lla rodun edustajista. Shiban PEVISA-ohjelmassa on pakollinen lonkkakuvauslausunto, kyynärkuvauslausunto, patellaluksaatiolausunto ja silmälausunto.

Yksi rodun merkittävimmistä terveysongelmista on atopia ja ruoka-aineyliherkkyys. Molemmissa elimistön puolustusmekanismi reagoi normaalista poikkeavalla tavalla tavallisiin, useimmiten vaarattomiin asioihin eli allergeeneihin. Atopia ja ruoka-aineyliherkkyys ovat elinikäisiä vaivoja, jotka ovat usein kontrolloitavissa, mutta eivät parannettavissa. Oireina ovat usein ihon kutina ja punoitus ja usein koira nuolee tai raapii kutisevia alueita. Korvatulehdukset ovat yleisiä atopiasta kärsivillä koirilla sekä myös tassujen ihotulehduksia voi esiintyä.

Shibat ovat keskimääräistä rotukoiraa enemmänsisäsiittoisia. Geenitutkimuksessa vähiten sisäsiittoinen koirarotu oli sekarotuinen ja sen jälkeläisen sisäsiittoisuusluku oli 0,037. Serkusten jälkeläisen sisäsiittoisuusluku on 0,0625 ja täyssisarusten jälkeläisellä luku on 0,25, mikä on melkein sama kuin keskimääräisellä rotukoiralla. Shiban jälkeläisen luku on jopa 0,304. Sisäsiittoisuus lisää sairastavuutta ja heikentää rodun elinvoimaa.

 Katso myös 
 Doge (meemi)
 Dogecoin
 Akita

 Lähteet 
Suomen Shiba ry.
The American Kennel Club  

 Viitteet 

 Aiheesta muualla 

 The Misanthropic Shiba – humoristinen katsaus shiban kanssa elämiseen 
 Shibas.org National Shiba Club of America 

Luokka:FCI 5 Pystykorvat ja alkukantaiset koirat
Luokka:SKL 5 Pystykorvat ja alkukantaiset koirat
Luokka:Pystykorvat
Luokka:Seurakoirat
Luokka:Japanilaiset koirarodut
Luokka:Seulonnan keskeiset artikkelit